نوشکے (تلار حوالکار) نوشکے ٹی کورونا نا اولیکو کیس مون آبس‘ ناجوڑ نا تعلقداری تبلیغی جماعت آن ءِ ہراکہ کینٹ خیبر پختونخوا نا رہینگوک اسے۔ حوال نارد اٹ ڈسٹرکٹ ہیلتھ آفیسر صاحبزادہ ڈاکٹر فرید احمد میڈیا نا نمائندہ غاتتون نوشکے ٹی اولیکو کیس انا مون ءِ بننگ ءِ پک کرسا پارے کہ منہ دے مست تبلیغی جماعت آن تعلقدار بندغ آتا ٹیسٹ انا نمونہ ءِ ہلنگاسس‘ تبلیغی جماعت نا ایلو بندغ آتا ٹیسٹ منفی بس و اسہ ٹیسٹ انا رزلٹ مثبت مس ہراکہ دوشنبے نا دے رسینگا‘ کورونا غان ز ہمی 70 سال انا ناجوڑ بصیراللہ ولد امین الحق نا تعلقداری کینٹ خیبر پختونخوا غان ءِ‘ ٹیسٹ مثبت بننگ آ زہمی بندغ ءِ درمان کن کوئٹہ غا گدریفنگا۔ داکان بیدس کلی قاضی آباد گول مسجد ہراکہ مسجد بلال نا پن اٹی ءِ ‘ علاقہ ءِ سیل کرسا اسکریننگ نا بناءِ کننگانے‘ نوشکے ٹی اولیکو کیس انا مون آبننگ آن نوشکے ٹی خلیس وبھیم تالان مس۔
